Prancūzijos Generaliniai luomai
Generaliniai luomai (pranc. États généraux) – Prancūzijos luomų atstovų susirinkimas, rinkęsis 1302–1789 m. Generaliniai luomai buvo patariamoji karaliaus institucija, šaukiama ypatingais atvejais, dažniausiai sankcionuoti naujus mokesčius. Generalinius luomus sudarė trijų luomų – dvasininkijos, bajorijos ir trečiojo luomo – atstovai. Kiekvienas luomas rinkdavosi ir karaliaus pateiktus reikalus svarstydavo atskirai. Visi luomai turėjo po 1 balsą nepriklausomai nuo atstovų skaičiaus.